Source: https://www.riigiteataja.ee/akt/30356
Timestamp: 2020-07-10 16:49:08+00:00
Document Index: 6135586

Matched Legal Cases: ['§ 2', '§ 10', 'Kohus ', 'Kohus ', '§ 3', '§ 4', '§ 5']

Eesti Vabariigi seaduse "Süümevande andmise korra kohta" muutmise ja täiendamise seadus – Riigi Teataja
RT I 1994, 68, 1170
6) alusetult süüdimõistetud ja seaduse jõustumise päevaks rehabiliteeritud isikute süüdimõistmisele eelnenud kohtueelses- või kohtumenetluses juurdleja, uurija, eksperdi, spetsialisti, kohtuniku, kohtukaasistuja või prokurörina tegutsenud isikud, kui on kohtulikult tõendatud, et nende isikute tahtlik tegevus tõi kaasa isiku alusetult süüdimõistmise.";
§ 2. Paragrahvi 9:
"Käesoleva seaduse paragrahvide 1-8 kohaselt antud süümevannet võib kohtus vaidlustada iga isik või riigiorgan, kes esitab kohtule avalduse koos tõenditega süümevandega kinnitatu tõele mittevastavuse kohta. Tõendamise kohustus lasub süümevande vaidlustajal ja Eesti riigi esindajana Riigiprokuratuuril. Viimasel on õigus tema poolt tõendite puudulikeks, ebapiisavaiks või valedeks hindamisel loobuda süüdistuse toetamisest. Tõenditena ei arvestata anonüümseid tunnistusi. Riigiprokuratuur on kohustatud vaidlustama süümevande kohtus, kui tema kasutuses olevad materjalid annavad selleks aluse. Riigiprokuratuuri keeldumisele süümevannet vaidlustada võib huvitatud isik kaevata kohtusse.";
Veaparandus - Parandatud täheviga sõnas „lasub“.
Alus: „Riigi Teataja seaduse“ § 10 lõige 2.
2) teksti täiendatakse 2., 3. ja 4. lõikega järgmises sõnastuses:
"Kohus teavitab süümevande vaidlustanud isikuid või riigiorganeid võimalikust vastutusest isiku au ja hea nime teotamise ning tema väärikuse alandamise eest.
Vaidlused, kas mingit tegevust lugeda käesoleva seaduse paragrahvi 1 4. lõikes tähendatud tegevuseks, samuti isiku kuulumise üle käesoleva seaduse paragrahvi 1 2. ja 5. lõikes tähendatud isikute hulka, lahendab kohus.
Kohus võib kuulutada oma istungi kinniseks.";
3) senine 2. lõige loetakse 5. lõikeks;
§ 3. Seaduse teksti täiendatakse paragrahviga 11 järgmises sõnastuses:
"Paragrahv 11. Käesoleva seaduse paragrahvi 1 2. lõikes nimetatud, sealhulgas süümevande andnud isikute (välja arvatud Vabariigi President ning Riigikogu, Vabariigi Valitsuse ja Riigikohtu liikmed) vabatahtlikul ilmumisel ja süü ülestunnistamisel Riigiprokuratuuris või selle poolt määratud prokuröri juures ning nende valimistel kandideerimisest või saadud mandaadist vabatahtlikul loobumisel või vabatahtlikul lahkumisel Eesti Vabariigi põhiseaduse rakendamise seaduse järgi süümevannet nõudvalt ametikohalt nende nimesid ei avalikustata. Nimetatud isikute vabatahtlik loobumine valimistel kandideerimisest või saadud mandaadist on aluseks nende kandidaatide kõrvaldamiseks valimisnimekirjast või nende mandaadi tühistamiseks.
Käesoleva seaduse täitmise tagamiseks on Riigiprokuratuuri kohustuseks käesoleva seaduse paragrahvi 1 2. lõikes nimetatud isikute kohta või nendelt isikutelt endilt avalduse (või süü ülestunnistuse) vastuvõtmine ja nende isikute kohta arvestuse pidamine."
§ 4. Prokuratuuri seaduse (RT 1993, 11, 184; RT I 1994, 10, 134; 16, 290) paragrahv 2 täiendatakse punktiga 6 järgmises sõnastuses:
"6) süümevande vaidlustamise algatamine ja süümevande vaidlustamine kohtus vastavalt kriminaalkohtumenetlust reguleerivatele seadustele."
§ 5. Käesolev seadus jõustub üks kuu pärast Riigi Teatajas avaldamist.